laion/Wikipedia-Exotic huggingface dataset:
লিসমোর

লিসমোর বা লিজমোর (Lismore) উত্তরপূর্বাঞ্চলীয় নিউ সাউথ ওয়েলস, অস্ট্রেলিয়ার একটি শহর এবং লিসমোর নগরী স্থানীয় সরকাররের কেন্দ্রীয় শহর। এছাড়াও এটা নিউ সাউথ ওয়েলস রাজ্যের Northern Rivers region এর একটি আঞ্চলিক কেন্দ্র। লিসমোর নগরীর জনসংখ্যা জুন ২০১৫ এ ছিল ২৯৪১৩ জন। লিসমোর নগরীতে অনেক ঐতিহাসিক ভবন রয়েছে। এই অঞ্চল কেন্দ্রীয় হাসপাতাল - Lismore Base Hospital, বহু গবেষণা প্রতিষ্ঠান ও একটি বিশ্ববিদ্যালয় - Southern Cross University রয়েছে । লিসমোরে অনেক শিক্ষা প্রতিষ্ঠান আছে। সাউদার্ন ক্রস বিশ্ববিদ্যালয় (Southern Cross University) লিসমোর নগরীতে অবস্থিত। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল সহ শিল্পকলা, আদিবাসী স্টাডিজ, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি অফার করা হয়। বিশ্ববিদ্যালয় 1994 সালে প্রতিষ্ঠিত এবং কফ্স হারবার, নিউ সাউথ ওয়েল্স-এ এবং গোল্ড কোস্ট, কুইন্সল্যান্ড এ ক্যাম্পাস রয়েছে। বিশ্ববিদ্যালয় বিশ্বজুড়ে 80 টিরও বেশি দেশ থেকে শিক্ষার্থী রয়েছে ;। 2021 সালের আদমশুমারিতে, লিসমোর স্থানীয় সরকার এলাকায় 44,334 জন লোক ছিল, যার মধ্যে 49.1 শতাংশ পুরুষ এবং 50.9 শতাংশ ছিল মহিলা৷ আদিবাসী এবং টরেস স্ট্রেইট দ্বীপের জনসংখ্যার 5.9 শতাংশ, যা জাতীয় গড় 3.2 শতাংশের চেয়ে উল্লেখযোগ্যভাবে বেশি। সিটি অফ লিসমোর এলাকার মানুষের গড় বয়স ছিল 44 বছর, জাতীয় গড় বয়স 38 বছরের চেয়ে বেশি। শহরের 81.7 শতাংশ মানুষ অস্ট্রেলিয়ায় জন্মগ্রহণ করেছে, যা সমগ্র দেশের তুলনায় প্রায় 15 শতাংশ বেশি। 2001 সালের আদমশুমারি এবং 2006 সালের আদমশুমারির মধ্যে লিসমোর শহরের জনসংখ্যা বৃদ্ধি ছিল 1.5 শতাংশ; এবং 2011 সালের আদমশুমারি থেকে পরবর্তী পাঁচ বছরে জনসংখ্যা বৃদ্ধির হার ছিল 1.3 শতাংশ। একই সময়ের জন্য অস্ট্রেলিয়ার মোট জনসংখ্যা বৃদ্ধির সাথে তুলনা করলে, যথাক্রমে 5.78 শতাংশ এবং 8.32 শতাংশ, লিসমোর স্থানীয় সরকার এলাকায় জনসংখ্যা বৃদ্ধি জাতীয় গড় থেকে উল্লেখযোগ্যভাবে কম ছিল। লিসমোর শহরের বাসিন্দাদের জন্য সাপ্তাহিক গড় আয় জাতীয় গড় থেকে সামান্য কম। 2021 সালের আদমশুমারিতে, লিসমোর স্থানীয় সরকার এলাকার বাসিন্দাদের অনুপাত যারা তাদের পূর্বপুরুষকে অস্ট্রেলিয়ান বা অ্যাংলো-কেল্টিক হিসাবে বর্ণনা করেছেন সমস্ত বাসিন্দার 80 শতাংশ ছাড়িয়ে গেছে (জাতীয় গড় ছিল 62.9 শতাংশ)। 2021 সালের আদমশুমারিতে লিসমোর শহরের সমস্ত বাসিন্দাদের 40 শতাংশের বেশি কোনও ধর্মীয় অনুষঙ্গ মনোনীত করেনি, যা জাতীয় গড় 38.4 শতাংশের তুলনায়। আদমশুমারির তারিখের হিসাবে, জাতীয় গড়ের তুলনায়, লিসমোর স্থানীয় সরকার এলাকার পরিবারগুলি গড় অনুপাতের তুলনায় উল্লেখযোগ্যভাবে কম ছিল (7.2 শতাংশ) যেখানে দুই বা ততোধিক ভাষায় কথা বলা হয় (জাতীয় গড় ছিল 24.8 শতাংশ); এবং একটি উল্লেখযোগ্যভাবে উচ্চতর অনুপাত (87.4 শতাংশ) যেখানে শুধু বাড়িতে ইংরেজি বলা হত (জাতীয় গড় ছিল 24.8 শতাংশ) উদ্ধৃতি ত্রুটি: <ref> ট্যাগ বৈধ নয়; ABSSUA নামের সূত্রটির জন্য কোন লেখা প্রদান করা হয়নি https://en.wikipedia.org/wiki/Lismore,_New_South_Wales https://en.wikipedia.org/wiki/Southern_Cross_University, https://bn.wikipedia.org/wiki/%E0%A6%85%E0%A6%B8%E0%A7%8D%E0%A6%9F%E0%A7%8D%E0%A6%B0%E0%A7%87%E0%A6%B2%E0%A6%BF%E0%A6%AF%E0%A6%BC%E0%A6%BE%E0%A6%B0_%E0%A6%AC%E0%A6%BF%E0%A6%B6%E0%A7%8D%E0%A6%AC%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A6%AF%E0%A6%BC%E0%A6%B8%E0%A6%AE%E0%A7%82%E0%A6%B9%E0%A7%87%E0%A6%B0_%E0%A6%A4%E0%A6%BE%E0%A6%B2%E0%A6%BF%E0%A6%95%E0%A6%BE
টার্কি শকুন

টার্কি শকুন (Cathartes aura), উত্তর আমেরিকার কিছু কিছু অঞ্চলে টার্কি বাজার্ড এবং শুধুই বাজার্ড নামে এবং কিছু ক্যারিবিয় অঞ্চলে জন ক্রো ও ক্যারিয়ন ক্রো নামে পরিচিত, সচরাচর দেখতে পাওয়া শকুন। এরা কার্থাটিডি পরিবারের এবন ক্যাথারটেস গণের সদস্য। দক্ষিণ কানাডা থেকে দক্ষিণ আমেরিকার শেষ সীমা পর্যন্ত এদের দেখতে পাওয়া যায়। এদেরকে জঙ্গলে, মরুভুমিতেও পাওয়া যায়। টার্কি ভালচারের এরকম নামকরণের কারণ হচ্ছে প্রাপ্তবয়স্ক টাক লাল মাথা এবং কালো পালক চেহারার সাথে বন্য পুরুষ টার্কির মিল আছে। আর শকুনের ইংরেজি নাম ভালচার এসেছে লাতিন শব্দ ভালচারাস থেকে যার অর্থ ছিড়ে নেয় যারা, যা দ্বারা শকুনের খাওয়ার পদ্ধতিকে বোঝায়। দ্বিপদ নামকরণের জনক ক্যারোলাস লিনিয়াস ১৭৫৮ সালে তার সিস্টেমা ন্যাচারা বইয়ে টার্কি ভালচারের নাম উল্লেখ করেন ভালচার অরা নামে এবং বর্ণনায় লেখেন বাদামী ধূসর শকুন, কালো ডানা। একটি বড় পাখির ডানার দৈর্ঘ্য ১৬০-১৮৩ সে.মি., লম্বা ৬২-৮১ সেমি এবং ওজনে ০.৮-২.৩ গ্রাম। নিওট্রপিকস অঞ্চলের শকুনের তুলনায় উত্তরের শকুন প্রজাতির বিস্তৃতি বেশি। ফ্লোরিডাতে ১২৪ টি পাখির গড় ওজন পাওয়া যায় ২ কেজি এবন ভেনেজুয়েলার ৫৬ ও ১৩০ টি শুকুনের আলাদা গড় ওজন পাওয়া যায় ১.২২ কেজি এবং ১.৪৫কেজি। আমেরিকা মহাদেশে টার্কি শকুন বেশ দেখতে পাওয়া যায়। দক্ষিণ কানাডা থেকে কেপ হর্ন পর্যন্ত উন্মুক্ত এবং অর্ধ-উন্মুক্ত এলাকায় এদের দেখতে পাওয়া যায়। দক্ষিণ যুক্তরাষ্ট্রে এরা স্থায়ীভাবেই বাস করে, উত্তর অংশের পাখিরা দক্ষিণ আমেরিকায় অভিবাসী হয়। টার্কি শকুনের জীবনকাল ১৬ বছরেরও বেশি। এরা মাটিতে লাফিয়ে লাফিয়ে চলে। এদের ওড়ার প্রস্তুতিকালে অনেক শক্তি ব্যয় করতে হয়। ওড়ার প্রাক্কালে এরা দুই ডানা ঝাপটায় এবং পা দিয়ে মাটিতে ধাক্কা দিতে থাকে। টার্কি ভালচারের বিরুদ্ধে এনথ্রাক্স এবং হগ কলেরা ছড়ানোর অভিযোগ রয়েছে, প্রাণীবাহিত এই রোগের জীবাণু শকুনের পায়ের সাহায্যে এবং পায়খানার দ্বারা গো-পালকেরা সংক্রমিত হয়, সেজন্য একে হুমকি হিসেবে বিবেচনা করা হয়। "Cathartes aura"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Turkey Vulture (Cathartes aura) ওয়েব্যাক মেশিনে আর্কাইভকৃত ৩০ এপ্রিল ২০০৯ তারিখে. peregrinefund.org "turkey vulture"। Britannica Concise Encyclopedia। সংগ্রহের তারিখ ২০০৭-১০-১৪।
ঝিলিমিলি (নাট্যগ্রন্থ)

ঝিলিমিলি কাজী নজরুল ইসলাম রচিত প্রথম নাট্যগ্রন্থ। এটি ১৯৩০ সালে (১৩৩৭ বঙ্গাব্দের অগ্রহায়ণ মাসে) গ্রন্থাকারে প্রকাশিত হয়। এতে ঝিলিমিলি, সেতুবন্ধ ও শিল্পী নামে তিনটি ছোট নাটক রয়েছে। বাস্তবজীবনে প্রেম ও বিরহ ঝিলিমিলি নাটকের উপজীব্য বিষয়। সেতুবন্ধ তিনটি দৃশ্যবিশিষ্ট একাঙ্কিকা। এই নাটকে প্রকৃতির প্রতিবাদী সত্ত্বা তুলে ধরা হয়েছে। পদ্মার উপর সেতু নির্মাণে পদ্মার প্রতিবাদ ও পরিশেষে প্রকৃতির বিজয় এই নাটকের প্রধান বিষয়বস্তু। শিল্পী নাটকে নজরুলের কবিসত্ত্বা ও শিল্পীস্বত্ত্বার মধ্যে বিরোধ ও সমন্বয় তুলে ধরেছেন। ফিরোজা হাবীব মীর্জা সাহেব ঝিলিমিলি টিভি নাটক পরিচালনা করেন আবুল হায়াত। এতে কেন্দ্রীয় চরিত্র ফিরোজার ভূমিকায় অভিনয় করেন নাদিয়া। শিল্পী টিভি নাটকটির চিত্রনাট্য রচনা করেন গীতালি হাসান এবং পরিচালনা করেন মুশফিকুর রহমান। এতে প্রধান চরিত্রে অভিনয় করেন আরিফিন শুভ, রোমানা, নওশিন। সৌমিত্র শেখর। বাংলা ভাষা ও সাহিত্য জিজ্ঞাসা। অগ্নি পাবলিকেশনস। পৃষ্ঠা ২৯১। আইএসবিএন 984-32-3217-8।  আহমদ, আফসার (২৫ মে ২০১৬)। "শাশ্বতকালের বাংলা নাট্যের ধারায় নজরুলের নাটক"। এনটিভি অনলাইন। সংগ্রহের তারিখ ১২ ডিসেম্বর ২০১৬।  আহমদ, আফসার (২৭ আগস্ট ২০১০)। "মৃত্যুবার্ষিকীর শ্রদ্ধা - নাটকে নজরুল"। দৈনিক প্রথম আলো। ২০১৭-০৮-০৪ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  আবদুল মান্নান সৈয়দ (১৭ সেপ্টেম্বর ২০১০)। "নজরুলের নাটক বিপুল এবং বিচিত্র"। দৈনিক সংগ্রাম। ২৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  বৈদ্য, ভাস্কর (মে ২৮, ২০১৪)। "কবি নজরুল ও তার নাটক"। যায়যায়দিন। সংগ্রহের তারিখ ১২ ডিসেম্বর ২০১৬।  উইকিউক্তিতে ঝিলিমিলি (নাট্যগ্রন্থ) সম্পর্কিত উক্তির সংকলন রয়েছে। রকমারি.কম-এ ঝিলিমিলি
আলেয়া (নাটক)

আলেয়া কাজী নজরুল ইসলাম রচিত দ্বিতীয় নাটক। এটি ১৯৩১ সালে মঞ্চস্থ ও প্রকাশিত হয়। 'মরুতৃষা' শিরোনামে লিখলেও পরবর্তীতে নাম পরিবর্তন করে 'আলেয়া' করা হয়। ত্রিভুজ প্রেম ও তার পরিণয় এই নাটকের প্রধান বিষয়বস্তু। নাটকের কেন্দ্রীয় চরিত্র জয়ন্তীর প্রেমের ব্যাকুলতা, সিদ্ধান্তহীনতা এবং আবেগের তীব্রতা নাটকটিকে ট্র্যাজিক পরিণয়ের দিকে নিয়ে গেছে। নাটকটি প্রথম মঞ্চায়নের সময় জনপ্রিয় ছিল। রবীন্দ্রনাথ ঠাকুরের মায়ার খেলা নাটকের সাথে এর বিষয়বস্তুর মিল থাকলেও নজরুল গল্পের জটিলতা ও নাট্যের তীব্র গতি দিয়ে একে স্বতন্ত্র করে তুলেছেন। আলেয়া প্রেমমূলক আখ্যান কেন্দ্রিক নাটক। মূল চরিত্র জয়ন্তীর প্রেম ব্যাকুলতা, সিদ্ধান্তহীনতা এবং আবেগের তীব্রতা শেষ পর্যন্ত ঘটনায় বিষদময় আবহ তৈরি করেছে। জয়ন্তী, মীনকেতু এবং উগ্রাদিত্যের ত্রিভুজ প্রণয়কাহিনী নাটকের মূলস্তম্ভ; কিন্তু জয়ন্তী আসলে কাকে ভালোবাসে তা নিরূপণ করার আর সুযোগ রাখা হয়নি। নজরুল নাটকটির সংলাপ রচনা করেছেন গীত ও কাব্যের দ্বৈত বন্ধনে, তথাপি এটি গীতিনাটকের যোগ্যতা কে ছাপিয়ে একটি পরিপূর্ণ নাটকের বৈশিষ্ট্যমন্ডিত। মীনকেতু - গান্ধার রাজ চন্দ্রকেতু - সেনাপতি কৃষ্ণা - প্রধানমন্ত্রী কাকলি - প্রধান গায়িকা রঙ্গনাথ - রয়স্য জয়ন্তী - যশোল্মীরের রাণী চন্দ্রিকা - জয়ন্তীর কনিষ্ঠা সহোদরা উগ্রাদিত্য - যশোল্মীরের সেনাপতি এছাড়াও সৈন্য, প্রমোদ উদ্যানের সুন্দরী ও যোগীনীদের বিভিন্ন গৌণ চরিত্র ছিল। আলেয়া নাটকটি সেকালের সেরা রঙ্গালয় কলকাতার নাট্য নিকেতনে ১৯৩১ সালের ১৯ ডিসেম্বর (১৩৩৮ বঙ্গাব্দের ৩ পৌষ) মঞ্চস্থ হয়েছিল। নাটকটি পরিচালনা করেন সতু সেন। এতে প্রধান চরিত্রে অভিনয় করেছিলেন প্রবোধচন্দ্র গুহ এবং নীহারবালা। এতে নজরুল ৩০টি গান ব্যবহার করেছিলেন। নাটকটি বেশ জনপ্রিয় হয়েছিল ও দীর্ঘদিন মঞ্চস্থ হয়েছিল। একজনের অনুপস্থিতিতে দু'একবার নজরুলও এই নাটকে অভিনয় করেছিলেন। ২০১২ সালে আলেয়া নাটক অবলম্বনে প্রাঙ্গণে মোর মঞ্চস্থ করে দ্রোহ, প্রেম ও নারী। নাট্যকর্মী রামিজ রাজু নির্দেশনায় নাটকটিতে অভিনয় করছেন অনন্ত হীরা, নূনা আফরোজ, সরোয়ার আলম সৈকত, শুভেচ্ছা, অনিন্দ্র কিশোর প্রমুখ। হায়াত, অনুপম (ফেব্রুয়ারি ২০১৩)। রঙ্গমঞ্চে নজরুল (১ম সংস্করণ)। ঢাকা: আকাশ। পৃষ্ঠা ৪৫–৪৭। আইএসবিএন 9789848860700।  আহমদ, আফসার (২৫ মে ২০১৬)। "শাশ্বতকালের বাংলা নাট্যের ধারায় নজরুলের নাটক"। এনটিভি অনলাইন। সংগ্রহের তারিখ ১২ ডিসেম্বর ২০১৬।  রুমন, শাহাদৎ (২৪ মে ২০১৫)। "নাট্যকার নজরুল"। রাইজিংবিডি ডট কম। সংগ্রহের তারিখ ১২ ডিসেম্বর ২০১৬।  আহমদ, আফসার (২৭ আগস্ট ২০১০)। "মৃত্যুবার্ষিকীর শ্রদ্ধা - নাটকে নজরুল"। দৈনিক প্রথম আলো। ২০১৭-০৮-০৪ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  আবদুল মান্নান সৈয়দ (১৭ সেপ্টেম্বর ২০১০)। "নজরুলের নাটক বিপুল এবং বিচিত্র"। দৈনিক সংগ্রাম। ২৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  বৈদ্য, ভাস্কর (মে ২৮, ২০১৪)। "কবি নজরুল ও তার নাটক"। যায়যায়দিন। সংগ্রহের তারিখ ১২ ডিসেম্বর ২০১৬।  রকমারি.কম-এ আলেয়া প্রবেশদ্বার:  কাজী নজরুল ইসলাম সাহিত্য
আয়থা এড়ুথু

আয়থা এড়ুথু (তামিল: ஆய்த எழுத்து: বাংলা: তিনটি বিন্দু) ২০০৪ সালের একটি তামিল চলচ্চিত্র যেটির কাহিনী লিখিত হয়েছিল মণি রত্নম দ্বারা এবং পরিচালনায়ও তিনিই ছিলেন। এই চলচ্চিত্রে ছিলেন সুরিয়া, মাধবন, সিদ্ধার্থ, মীরা জেসমীন, তৃষা কৃষ্ণন এবং এশা দেওল, তামিল চলচ্চিত্র শিল্পের খ্যাতনামা পরিচালক পি ভারতীরাজা এই চলচ্চিত্রে একটি গুরুত্বপূর্ণ ভূমিকায় ছিলেন। চলচ্চত্রটির সঙ্গীত পরিচালনা করেছিলেন এ আর রহমান এবং রবি কে চন্দ্রন ছিলেন সিনেমাটোগ্রাফার আর শ্রীকর প্রসাদ ছিলেন সম্পাদনার দায়িত্বে। চলচ্চিত্রটির নাম আয়থা এড়ুথু একটি তামিল বর্ণ 'তিনটি বিন্দু' (ஃ) থেকে নেওয়া হয়েছে - তিনটি বিন্দু এই চলচ্চিত্রের তিনটি আলাদা চরিত্রকে নির্দেশ করে যারা সমাজের ভিন্ন ভিন্ন অবস্থানে থাকে। মণি রত্নম এই চলচ্চিত্রটি হিন্দি ভাষাতেও নির্মাণ করেছিলেন সম্পূর্ণ ভিন্ন অভিনয়শিল্পীদের দ্বারা তবে সেখানে এশা দেওল ছিলেন, হিন্দি চলচ্চিত্রটির নাম ছিল 'ইউভা' (যুব) আর এটি তামিল চলচ্চিত্রটির সঙ্গেই (২১ মে ২০০৪) মুক্তি দেওয়া হয়েছিল, তামিল চলচ্চিত্রটি তেলুগু ভাষাতেও অনুবাদ করে মুক্তি দেওয়া হয়েছিল। চলচ্চিত্রটি প্রযোজনার দায়িত্বে ছিল 'মাদ্রাজ টকিজ' প্রতিষ্ঠান যেটি মণি রত্নমের নিজেরই। "Aayudha Ezhuthu"। The Hindu। Chennai, India। ২৮ মে ২০০৪। ২২ জুন ২০০৪ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  "Ayitha Ezhuthu Tamil Movie Review - cinema preview stills gallery trailer video clips showtimes"। IndiaGlitz। ২০০৪-০৫-২৫। সংগ্রহের তারিখ ২০১২-০৮-০৪।  "Ayitha Ezhuthu Review - Tamil Movie Review by Kannan Mani"। Nowrunning.com। ২০০৪-০৩-১৫। ২০১২-০৮-৩১ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।  "Movie Review:Aayitha Ezhuthu"। Sify.com। ২০১৩-০৯-২৬ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।  ইন্টারনেট মুভি ডেটাবেজে আয়থা এড়ুথু (ইংরেজি)
আফ্রিকান ক্রেক

আফ্রিকান ক্রেক (ক্রেক্স এগরেজিয়া) হচ্ছে রেইল পরিবারভুক্ত পাখি যাদের সাব-সাহারান আফ্রিকার সকল অংশেই দেখতে পাওয়া যায়। ক্রেক আংশিক অভিবাসী, বৃষ্টি শুরু হলে এরা বিষুব অঞ্চল থেকে সরে আসে। এরা সাধারণত ঘাসের মধ্যে অথবা উচু ফসলের ভূমিতে বাসা বাঁধে। আফ্রিকান ক্রেকের শ্রেণিবিন্যাস খুবই জটিল। এদের নিকটাত্মীয় হচ্ছে কর্ণ ক্রেক যাদের বাস হচ্ছে ইউরোপ এবং এশিয়ায় কিন্তু শীতকালে আফ্রিকায় অভিবাসী হয়ে চলে আসে। প্রথম দিকে আফ্রিকান ক্রেককে মোজাম্বিক থেকে সংগৃহীত নমুনার উপর ভিত্তি করে ১৮৫৪ সালে উইলহেম পিটারস একে অরটিগোমেট্রা এগরেজিয়া হিসেবে বর্ণনা করেন। আফ্রিকান ক্রেক হচ্ছে ক্কুদ্রাতির ক্রেক পাখি। এরা লম্বায় ২০-১৩ সেমি এবং পাখার বিস্তৃতি ৪০-৪২ সেমি। পুরুষ পাখি জলপাই-বাদামী রঙের, উপরে কালো ছোঁপ। এদের মাথা, গলা, বুক নীলচে ধূসর। চোখ লাল, ঠোঁট লালচে। ওড়ার পাখনা গাঢ় ধূসর। সাব-সাহারান আফ্রিকায় এদের দেখতে পাওয়া যায়, সেনেগালের পূর্বাংশ থেকে কেনিয়া, দক্ষিণাংশ থেকে জুলু-নাটাল, দক্ষিণ আফ্রিকায় এদের বাস। দক্ষিণ ও দক্ষিণ পশ্চিম আফ্রিকায় যেখানে বৃষ্টিপাত ৩০০ মিলিমিটারের কম হয় সেখানে এদের দেখতে পাওয়া যায় না। "BirdLife International Species factsheet: Crecopsis egregia "। BirdLife International। ১৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৫ মে ২০১১।  উইকিমিডিয়া কমন্সে আফ্রিকান ক্রেক সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Crex egregia Videos, photos and sound recordings at the Internet Bird Collection African Crake. The Atlas of Southern African Birds. BirdLife International 2012. Crex egregia. The IUCN Red List of Threatened Species. Version 2014.3. Downloaded on 9 April 2015.
কার্লো গোলদোনি

কার্লো ওসভিল্দ গোলদোনি (ইংরেজি: Carlo Osvaldo Goldoni, ইতালীয়: [ˈkarlo oˈzvaldo ɡolˈdoːni]; ২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম। রসমোন্ডা (১৭৩৪) গ্রিসেলডা (১৭৩৪) বেলিসারিও (১৭৩৪) রিনালডো ডি মন্টালবানো (১৭৩৬) সার্ভেন্ট অব টু মাস্টার্স, (১৭৪৫) আমাসান্তা (১৭৩২) গুস্তাভো (প্রায় ১৭৩৮) অরেন্তো, রি দে' সিচিতি (১৭৪০) স্টাটিরা (প্রায় ১৭৪০) The Drama: Its History, Literature and Influence on Civilization ed. Alfred Bates. New York: Historical Publishing Company, 1906. pp. 63–68. Holme, Timothy (১৯৭৬)। A Servant of Many Masters: The Life and Times of Carlo Goldoni। London: Jupiter। আইএসবিএন 0-904041-61-1।  উইকিমিডিয়া কমন্সে কার্লো গোলদোনি সংক্রান্ত মিডিয়া রয়েছে। উইকিউক্তিতে কার্লো গোলদোনি সম্পর্কিত উক্তির সংকলন রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Carlo Goldoni www.carlogoldoni.net – the English website dedicated to Goldoni গুটেনবের্গ প্রকল্পে Carlo Goldoni-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে কার্লো গোলদোনি কর্তৃক কাজ বা সম্পর্কে তথ্য লিব্রিভক্সের পাবলিক ডোমেইন অডিওবুকসে কার্লো গোলদোনি www.sparklingbooks.com for bilingual edition English/Italian of The True Friend/Il vero amico Webpage devoted to Carlo Goldoni (lletrA (UOC), Catalan Literature Online) (কাতালান) Detailed biography, prepared for the 200th anniversary of his death (1993) (ইতালীয়) La Locandiera (ইতালীয়) La Avventura Della Villeggiatura (ইতালীয়) Works by Goldoni at Progetto Manuzio Works by Goldoni (text, concordances and frequency list) Venice Carnival 2007, Tricentenary of Carlo Goldoni A riotous delight of commedia dell'arte Carlo Goldoni – biography in the Catholic Encyclopedia
হুইয়া

হুইয়া (হেটেরালোচা অকুটিরোস্টিস) হচ্ছে নিউজিল্যান্ডের ওয়াটেল জাতের পাখির সব থেকে বড় প্রজাতি, এরা নিউজিল্যান্ডের উত্তর দ্বীপের এন্ডেমিক প্রাণী—এই দ্বীপেই শুধু এদের দেখা যায়। দুইটি প্রধান কারণে ২০ শতকের শুরু থেকে এদের বিলুপ্তি শুরু হয়েছে। পৃথিবী ব্যাপী জাদুঘরসমূহ এবং ধনী সংগ্রাহকদের কাছে হুইয়া পাখির চামড়ার চাহিদা থাকায় অতিরিক্ত হারে হুইয়া পাখি শিকার হয় এবং দ্বিতীয় কারণ হচ্ছে ইউরোপীয় সেটেলার রা উত্তর দ্বীপে স্থায়ী ভাবে বসবাস শুরু করে এরা কৃষিজমির জন্য ব্যাপক হারে নিম্নভূমির জঙ্গল ধ্বংস করে ফেলছে। হুইয়া পাখির লাতিন নাম হেটেরালোচা এসেছে গ্রীক শব্দ ἕτερος “আলাদা” এবং ἄλοχος “স্ত্রী” থেকে। হুইয়া পুরুষ ও স্ত্রী পাখির ঠোঁটের গড়ন আলাদা। ১৮৩৬ সালে জন গৌল্ড হুইয়া পাখির দুটি জাতের কথা উল্লেখ করেনঃ নিওমর্ফা একুটিরোস্টিস, স্ত্রী পাখির নমুনার উপর ভিত্তি করে এবং নিয়োমর্ফা ক্রাসসিরোস্ট্রিস, পুরুষ পাখির নমুনার উপর ভিত্তি করে। হুইয়া পাখির স্ত্রী-পুরুষ উভয়ের চোখের রঙ বাদামী, ঠোঁট হাতির দাঁতের মত সাদা, গোড়ার দিকে হালকা ধূসর। পা এবং পায়ের পাতা লম্বা, ধূসর নীল, আঙুল গুলো হাল্কা বাদামী। হুইয়ার লেজে ১২ টি কালো পালক থাকে। প্রতিটি আড়াই থেকে তিন সেমি লম্বা এবং শেষাংশে সাদা ব্যান্ড। নিউজিল্যান্ডের প্রধান দুই জংগলে হুইয়া পাখিদের বসবাস। তাদেরকে মাতাই, রিমু, কাহিকাটি, নর্দান রাতা, মেইরে, হিনাউ, টোটারা, রিওয়ারিয়া, মাহোই এবন তারাইরি গাছে বাস করে। এদেরকে কখনো পোড়া জংগলে অথবা চাষবাসের জন্য উন্মুক্ত জমিতে দেখা যায় নি। হুইয়া পাখির চলাফেরা সম্পর্কে খুবই কম জানা যায়। ধারণা করা হয় ঋতুভেদে হুয়াই পাখি আবাস বদলায়। গ্রীষ্মে এরা জংগলে বাস করে এবং শীতে নিম্নভুমির জংগলে নেমে আসে। হুয়াই পাখি খুব ভালো উড়তে পারে না। এরা অল্প অল্প দূরত্বে ওড়ে। মাওরি লোকাচারে সাদা হিরন এবং হুইয়া পাখি সাধারনত খাওয়া হয় না তবে উচ্চপদস্থ ব্যক্তিরা হুইয়া পাখি দিয়ে তৈরী গহনা পরে থাকেন। হুইয়া পাখি খুবই সাহসী, ভয় পেয়ে পালিয়ে যায় না, তাই এদেরকে ধরা খুব সহজ। মাউরিরা ডাক নকল করে হুইয়া পাখিকে ডাকে, কাছাকাছি এলে তরি, তীর-ধনুক দিয়ে হত্যা করে। এরা সবসময় জোড়া বেধে থাকে। তাই একই সাথে এক জোড়া ধরা খুবই সহজ। "Heteralocha acutirostris"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Falla, R. A.; Sibson, R. B.; Turbott, E. G. (১৯৭৯)। The New Guide to the Birds of New Zealand। Collins। আইএসবিএন 0-00-217563-0।  Best 2005 Barrie and Robertson 2005 উদ্ধৃতি ত্রুটি: <ref> ট্যাগ বৈধ নয়; WS নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে হুইয়া সংক্রান্ত মিডিয়া রয়েছে। Huia specimens at the Museum of New Zealand Te Papa Tongarewa Huia calls (imitation)
মধুমালা (নজরুলের নাটক)

মধুমালা কাজী নজরুল ইসলাম রচিত একটি গীতিনাট্য। নজরুল অসুস্থ হওয়ার পর ১৯৬০ সালে এটি গ্রন্থাকারে প্রকাশিত হয়। রূপকথা বা ঐতিহ্যের আদলে নাটকটি রচিত হয়েছে। মদনকুমারের স্বপ্নে দেখা রাজকন্যা মধুমালা আর তাকে খুঁজতে গিয়ে প্রণয়ে আবদ্ধ কাঞ্চনমালা মধ্যে ত্রিভুজ প্রেমের গল্প ও মধুমালার ট্র্যাজিক পরিণতি নিয়ে এই নাটক। গদ্য সংলাপ, সুর ও কাব্য নিয়ে একসাথে অগ্রসর হয়েছে নাটকের গল্প। এতে ৪৩টি গান রয়েছে। মধুমালা মদনকুমার কাঞ্চনমালা লোক নাট্যদল সিদ্ধেশ্বরীতে এবং তির্যক নাট্যদল চট্টগ্রামে মধুমালা নাটকটি মঞ্চস্থ করেছিল। তির্যক নাট্যদল আহমেদ ইকবাল হায়দারের নির্দেশনায় মধুমালা নাটকটি ২০১২ সালের জুন মাসে থিয়েটার ইনস্টিটিউট চট্টগ্রাম মিলনায়তনে মঞ্চস্থ করেছিল। আবদুল মান্নান সৈয়দ (১৭ সেপ্টেম্বর ২০১০)। "নজরুলের নাটক বিপুল এবং বিচিত্র"। দৈনিক সংগ্রাম। ২৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  আহমদ, আফসার (২৫ মে ২০১৬)। "শাশ্বতকালের বাংলা নাট্যের ধারায় নজরুলের নাটক"। এনটিভি অনলাইন। সংগ্রহের তারিখ ১২ ডিসেম্বর ২০১৬।  আহমদ, আফসার (২৭ আগস্ট ২০১০)। "মৃত্যুবার্ষিকীর শ্রদ্ধা - নাটকে নজরুল"। দৈনিক প্রথম আলো। ২০১৭-০৮-০৪ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  রুমন, শাহাদৎ (২৪ মে ২০১৫)। "নাট্যকার নজরুল"। রাইজিংবিডি ডট কম। সংগ্রহের তারিখ ১২ ডিসেম্বর ২০১৬।  বৈদ্য, ভাস্কর (মে ২৮, ২০১৪)। "কবি নজরুল ও তার নাটক"। যায়যায়দিন। সংগ্রহের তারিখ ১২ ডিসেম্বর ২০১৬।  "টিআইসিতে বাদল সাঁঝের নাটক উদ্বোধন নাটক সমাজ প্রগতির আলোকবর্তিকা : চবি উপাচার্য"। দৈনিক আজাদী। ১৯ জুন ২০১২। সংগ্রহের তারিখ ১২ ডিসেম্বর ২০১৬। [স্থায়ীভাবে অকার্যকর সংযোগ] উইকিউক্তিতে মধুমালা (নজরুলের নাটক) সম্পর্কিত উক্তির সংকলন রয়েছে।
কমার্শিয়াল ব্যাংক অব সিলন

কমার্শিয়াল ব্যাংক অফ সিলন পিএলসি (CBC) হচ্ছে শ্রীলঙ্কার একটি শীর্ষস্থানীয় বাণিজ্যিক ব্যাংক যার রয়েছে ২৫০ টি শাখা এবং ৬২৫ টি এটিএম। ব্যাংকটি বাংলাদেশেও কার্যক্রম চালায়। ১৪ বছরের কার্যক্রমে সফলতার জন্য ব্যাংকটি "গ্লোবাল ফাইন্যান্স" দ্বারা শ্রীলঙ্কার সেরা ব্যাংক বলে বিবেচিত হয়েছে এবং এটি "দি ব্যাংকার" ম্যাগাজিনের ৭ম প্রকাশে ব্যাংক অফ দি ইয়ার বলে বিবেচিত হয়েছে। ২০০৪-এ কমার্শিয়াল ব্যাংক অফ সিলন বাংলাদেশে দুইটি শাখা খোলে। এদের একটি ঢাকা ও অন্যটি চট্রগ্রামে অবস্থিত। এটিই শ্রীলঙ্কার প্রথম বাণিজ্যিক ব্যাংক যা বিদেশে প্রথম ব্যাংকিং কার্যক্রম শুরু করে। বাংলাদেশ ব্যাংক; বাংলাদেশের ব্যাংকসমূহের তালিকা। "Savings Sri Lanka - Internet Banking - Commercial Bank Sri Lanka"। combank.lk। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।  "inner.gif"। www.island.lk। ২০১৬-০৮-০৭ তারিখে মূল থেকে আর্কাইভ করা। সংগ্রহের তারিখ ২০১৬-০৭-২৮।  ব্যাংকের অফিসিয়াল ওয়েবসাইট।
ইউলিসিস (উপন্যাস)

ইউলিসিস একটি আধুনিক উপন্যাস যা আইরিশ লেখক জেমস জয়েস-এর কালজয়ী সৃষ্টি। ১৯২২ সালে এই গ্রন্থটি প্রকাশিত হয়। অধিকাংশ সাহিত্য সমালোচকরা ইউলিসিস-কে ইংরেজি ভাষায় লিখিত বিংশ শতাব্দীর শ্রেষ্ঠ উপন্যাস বলে গণ্য করে থাকেন। ইউলিসিস-এর কাহিনী একটিমাত্র দিনকে ঘিরে। ১৯০৪ সালের ১৬ জুন। এই সাধারণ একটি দিনে এক সাধারণ নাগরিক লেওপোল্ড ব্লুম (Leopold Bloom) ডাবলিন শহরের এক প্রান্ত থেকে আরেক প্রান্ত পর্যন্ত ঘুরে বেড়ান নানা কাজে। প্রাচীন গ্রিক কবি হোমার-এর রচিত মহাকাব্য ওডিসি-র সাথে উপন্যাসটির অনেক সাদৃশ্য খুঁজে পাওয়া যায়। ওডিসি কাব্যের বীর ইউলিসিস-এর নামেই উপন্যাসের নামকরণ। জয়েস-এর ভক্তরা ১৬ জুন দিনটিকে ব্লুম-দিবস (Bloomsday) হিসেবে পালন করে থাকেন। ইউলিসিস বিশাল এক গ্রন্থ। কোন কোন সংস্করনের দৈর্ঘ্য হাজার পৃষ্ঠার উপরে চলে গিয়েছে। বিগত আশি বছর ধরে সাহিত্য বিশারদরা বইটির চুলচেরা বিশ্লেষণ করে যাচ্ছেন। বইটি সাহিত্যাঙ্গণে অনেক বিতর্কেরও জন্ম দিয়েছে। বিংশ শতকের শুরুতে আধুনিকতাবাদ (modernism) নামে যে সাহিত্যধারার সৃষ্টি হয়, ইউলিসিস তার অতি ঊতকৃষ্ট একটি উদাহরণ। বিরতিহীন চৈতন্যবর্ণনার (stream of consciousness) অনবদ্য প্রয়োগের জন্যে উপন্যাসটি যথার্থই বিখ্যাত। এ ছাড়াও জয়েস-এর অভিনব গদ্যশৈলী, গদ্য নিয়ে বিচিত্র সব পরীক্ষা-নিরীক্ষা, কুশলী চরিত্রায়ন ও চমতকার রসবোধ বইটিকে স্বতন্ত্রতা এনে দিয়েছে। তবে বইটি বেশ দুরূহপাঠ্য যে কারণে কেউ কেউ এর সমালোচনা করেছেন। ১৯৯৯ সালে মার্কিন যুক্তরাষ্ট্রের প্রখ্যাত প্রকাশক মডার্ন লাইব্রেরী শতাব্দীর সেরা ১০০টি ইংরেজি উপন্যাসের তালিকা প্রনয়ন করে। ইউলিসিস তালিকার শীর্ষে স্থান পায়। Harte, Tim (Summer ২০০৩)। "Sarah Danius, The Senses of Modernism: Technology, Perception, and Aesthetics"। Bryn Mawr Review of Comparative Literature। 4 (1)। ৫ নভেম্বর ২০০৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (review of Danius book).
স্টিফেন কুক (দ্ব্যর্থতা নিরসন)

স্টিফেন কুক - মার্কিন কম্পিউটার বিজ্ঞানী ও গণিতবিদ। স্টিফেন কুক (ক্রিকেটার) - দক্ষিণ আফ্রিকান ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।